2007 VK184

2007 VK184 on Catalina Sky Surveyn marraskuussa 2007 löytämä Maan lähelle tuleva asteroidi Apollo-asteroidien ryhmässä. Sen arvo on Torinon asteikolla 1, joten se muodostaa mahdollisen, joskin sangen epätodennäköisen uhan Maalle. 3. kesäkuuta 2048 tapahtuvan impaktin riski on yksi 2 940:staImpact Probability, kun esimerkiksi runsaasti julkisuutta saaneen Apophis-asteroidin törmäysriskiksi arvioidaan nykyisin vain yksi 43 000:sta.Impact Propability Huomattavaa on, että yleensä Torinon asteikon arvon 1 saaneet asteroidit putoavat luokkaan 0 lähemmän tarkastelun jälkeen.

Asteroidin eksentrisyys on 0,57 ja inklinaatio 1,22°. Kiertoaika on 2,27 vuotta.JPL Small-Body Database Browser 

 Lähteet 

Luokka:Apollo-asteroidit